ZAPISNIK DRUGE SEJE STROKOVNEGA SVETA ZA ZAŠČITO ŽIVALI V LETU 2024

**Datum seje:** 11. 6. 2024

**Mesto seje:** Ministrstvo za kmetijstvo, gozdarstvo in prehrano, Soba 533

**Začetek seje:** 14:30

**Prisotni člani:**

Prof. dr. Alenka Dovč (Veterinarska fakulteta, Univerza v Ljubljani),   
izr. prof. dr. Manja Zupan Šemrov (Biotehniška fakulteta, Univerza v Ljubljani),

izr. prof. dr. Tina Klenovšek (Fakulteta za naravoslovje in matematiko, Univerza v Mariboru),  
Severina Iskrač (Društvo za zaščito živali Maribor)

izr. prof. dr. Janko Skok (Fakulteta za kmetijstvo in biosistemske vede, Univerza v Mariboru),

**Ostali prisotni:**

Mateja Čalušić (Ministrica za kmetijstvo, gozdarstvo in prehrano),   
Vida Znoj ( v. d. generalne direktorice UVHVVR)   
dr. Urška Kos (UVHVVR),   
Danuša Štiglic (UVHVVR)

**Odsotni člani:**izr. prof. dr. Ožbalt Podpečan (Veterinarska fakulteta, Univerza v Ljubljani),

prof. dr. Elena Bužan (Univerza na Primorskem, Oddelek za biodiverziteto)

**Predlagani dnevni red:**

1. Ugotovitev sklepčnosti in pregled dnevnega reda
2. Izbira podpredsednika in tajnika ter sprejetje poslovnika
3. Seznanitev sveta z ocenjevanjem presoje etičnosti glede poskusnih živali
4. Kratka predstavitev teme »Kritične točke v *Predlogu uredbe Evropskega parlamenta in Sveta o zaščiti živali med prevozom in postopki, povezanimi z njim, spremembi Uredbe Sveta (ES) št. 1255/97 in razveljavitvi Uredbe Sveta (ES) št. 1/2005* za Republiko Slovenijo« kot predloga za naslednjo sejo SSZŽ
5. Ostali predlogi glede vsebinskih smernic za naslednje seje SSZŽ
6. Razno
7. Določitev datuma in kraja naslednjega sestanka

V uvodu predsednica sveta, dr. Alenka Dovč pozdravi ministrico in prisotne

Ad 1.)

Prisotnih je 5 članov sveta, 2 sta opravičeno odsotna.

**Sklep**: seja je sklepčna.

Ad 2.)

Predsednica sveta za podpredsednico predlaga dr. Manjo Zupan Šemrov, za mesto tajnika sveta se ne javi nihče od članov, za mesto tajnika se predlaga dr. Manjo Zupan Šemrov. Pri glasovanju o tem predlogu so štirje glasovi za.

Predlagana je sprememba poslovnika sveta, ki ga pripravlja predsednica. Poslovnik bo članom v pregled posredovan po elektronski pošti, o njem se bo glasovalo na dopisni seji sveta.

**Sklep**: nalogo podpredsednice in tajnice sveta za naslednji mandat opravlja dr. Manja Zupan Šemrov. Za spremembo poslovnika sveta se glasuje na dopisni seji sveta.

Ad 3.)

Predsednica predlaga, da bi vloge za presojo etičnosti postopkov za namen pridobitve številke za objavo v znanstvenih publikacijah, namesto strokovnemu svetu za zaščito živali, vlagatelji pošiljali Nacionalnemu centru za dobrobit živali.

Vloge Biotehniške fakultete, ki jih je Uprava poslala v presojo strokovnemu svetu za zaščito živali, bo obravnavala Komisija za dobrobit živali na Veterinarski fakulteti.

**Sklep**: Vloge za presojo etičnosti za projekte, kjer ne gre za postopke na živalih, vlagatelji posredujejo v obravnavo na Nacionalni center za dobrobit živali.

Ad 4)

Predsednica predlaga, da bi vloge za presojo etičnosti za projekte, kjer ne gre za postopke na živalih, a vlagatelj presojo potrebuje zaradi objave v znanstvenih publikacijah, namesto strokovnega sveta na kratko predstavi predlog nove Uredbe ES o zaščiti živali med prevozom in postopki povezanimi z njimi in Priloge k predlogu uredbe. Predlog Uredbe, njene priloge in stališča SLO so bile članom sveta posredovane dne 9.6.2024. Stališča SLO lahko uprava svetu pošlje tudi v obliki vladnega gradiva. Predsednica pozove člane sveta, da preučijo uredbo, priloge in stališča SLO glede uredbe in do naslednje seje v septembru pripravijo konstruktivne predloge in stališča, v katerih naj se predvsem osredotočijo na kritične točke v uredbi, v katerih lahko SLO pričakuje težave pri uveljavitvi uredbe v EU. Razprava glede prispelih stališč bo na septembrski seji.

**Sklep**: člani sveta pred naslednjo sejo predsednici pošljejo pisne predloge in svoja stališča glede uredbe.

Ad 5)

Predlogov članov sveta ni bilo.

Uprava predlaga, da se svet opredeli glede pobude društva AETP za ukinitev uporabe kletk v rejah kokoši nesnic in za prepoved vkleščanja svinj in mladic. Predsednica ima dokumentacijo društva in jo bo posredovala članom. Svet bi pripravil smernice za rejo. Člani do naslednje seje v mesecu septembru pripravijo svoja mnenja in predloge na to pobudo.

Ad 6)

Predstavita se dve novi članici sveta, ki sta bili na prvi seji odsotni, to sta:

* Severina Iskač, podpredsednica Društva za zaščito živali Maribor, ki že več let deluje kot prostovoljka na področju prostoživečih mačk v Mariboru in sodeluje z društvom Humanitarček in

* dr. Manja Zupan Šemrov, izredna profesorica na Biotehniški fakulteti Univerze v Ljubljani, poučuje predmeta Etologija in zaščita živali ter Reja hišnih živali, med leti 2002 in 2012 je delala v tujini (Nemčija, Švedska) na področju dobrobiti. Želi si delovati pri informiranju in dvigu zavesti o dobrobiti živali v družbi. Članica sveta je bila že v prejšnjem mandatu.

Ad 7)

Za naslednjo, tretjo sejo sveta v letu 2024 se predlaga datum 10. 9. 2024.

Zaključeno ob 16:15 uri

Zapisala: Predsednica:

Danuša Štiglic prof. dr. Alenka Dovč